./data/stoa0040/stoa011/stoa0040.stoa011.perseus-lat2.xml
Qui cum ipsas litteras, quas iam feceram, accepisset tuae benivolentiae perferendas, suggessit mihi multum te desiderare ut aliquid tibi scriberem quod te aedificet ad sempiternam salutem, cuius tibi spes in Christo Iesu domino nostro  Et quamvis mihi occupato tantum institit ut facere non differrem, quantum scis quod te sinceriter diligat  Festinanti ergo ut occurrerem, malui festinanter aliquid scribere quam religiosum tuum desiderium retardare, domine eximie et merito insignis atque honorabilis fili